سەرۆکی ووڵاتە یەکگرتووەکانی ئەمریکا سەر لەبەیانی ئەمڕۆ گووتارێکی پێشکەشکرد لەسەر مەترسیەکانی گروپی توندڕەوی داعش، کە بووەتە مایەی وێرانکاری و هەڕەشە بۆ گەلانی عێراق و سوریا. لە گووتارەکەیدا ئۆباما ڕایگەیاند کە هێشتا هەڕەشەی تیرۆر ڕووبەڕوومان دەبێتەوە، هەروەک چۆن پێش 11ی سێپتێمبەر، گروپێکی بچوکی مرۆڤ کوژ توانای زەرەری گەورەیان هەیە. لەبەر ئەم هۆکارە پێویستە چاوکراوە بین کاتێک هەڕەشەی لەم جۆرە سەر هەڵدەدات. لەم دۆخەدا ڕۆژهەڵاتی ناوەڕاست و باکوری ئەفریقا جێگەی مەترسین، کە گروپی ڕادیکاڵ کێشەکانیان قۆستۆتەوە.
ئۆباما باسی لەوەش کرد کە، فەرمانی بە سوپای ئەمریکا داوە کە هێرشەکانی داعش بوەستێنن، وە تا ئێستا 150 هێرشی ئاسمانی سەرکەوتوویان ئەنجامداوە. ئەمەش ڕێگەی لەبەردەم هێزە عێراقی و کوردیەکان کردووەتەوە تاوەکو چەندین جێگە بگرنەوە. ئەم هێرشانەش ژیانی چەندین هەزار کەسی ڕزگارکردووە.
باسی لەوەش کرد کە هەوڵەکان درێژخایەن دەبن، وە بەردەوام دەبن و هاوکاریی هاوپەیمانەکانمان دەکەین. بە هاوکاری حکومەتی نوێ ی عێراق.
بۆ بینینی تەواوی گووتارە تەلەڤیزێوینەکە کلیکی ئەم لینکە بکە.